《夏日集大学士赵公斋中时群从诸孙咸集》
明代·胡应麟

画槛雕楹焕陆离，雪桃冰李坐含卮。天回广厦流云入，地拥长含夕照移。

绕砌兰孙誇奕叶，当筵花萼斗连枝。朝来霖雨商岩足，好奏南薰上赤墀。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。